32006R1193
L 215/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1193/2006 НА КОМИСИЯТА
от 4 август 2006 година
за изменение на Регламент (ЕО) № 1990/2004 относно въвеждане на преходни мерки в лозаро-винарския сектор поради присъединяването на Унгария към Европейския съюз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално член 41, първи параграф от него,
като има предвид, че:
(1)
Съгласно член 27, параграф 3 от Регламент (ЕО) № 1493/1999 на Съвета от 17 май 1999 г. относно общата организация на пазара на вино (1) всяко физическо или юридическо лице или група лица, които произвеждат вино, са длъжни да предават за дестилация всички странични продукти, получени от това производство на вино.
(2)
Регламент (ЕО) № 1623/2000 на Комисията от 25 юли 2000 г. относно въвеждане на подробни правила за прилагане на Регламент (ЕО) № 1493/1999 относно общата организация на пазара на вино по отношение на пазарните механизми (2) установява правилата за прилагане на такава дестилация, а член 49 от него предвижда определени изключения от това задължение.
(3)
Унгария е приела мерките, необходими за прилагане на това задължение за дестилация. Въпреки това дестилационните инсталации в Унгария понастоящем не притежават достатъчен капацитет за дестилиране на всички странични продукти,
(4)
Регламент (ЕО) № 1990/2004 на Комисията (3) разрешава на Унгария да изключи някои категории производители от задължението да дестилират странични продукти, получени от производството на вино през винарската 2004-2005 година. Това разрешение е удължено, за да обхване винарската 2005-2006 година. С оглед на ситуацията, описана по-горе, това удължение следва да се разшири още веднъж, за да обхване пазарната 2006-2007 година.
(5)
Регламент (ЕО) № 1990/2004 следва съответно да бъде изменен.
(6)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 1990/2004 „за пазарните 2004-2005 и 2005-2006 години“ се заменя със „за пазарните 2004-2005, 2005-2006 и 2006-2007 години“.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 август 2006 година.